Creatorul de modă Răzvan Ciobanu a murit luni dimineaţa, într-un accident rutier petrecut în judeţul Constanţa, după ce maşina pe care o conducea a lovit mai mulţi copaci. Trupul acestuia a fost găsit lângă autoturism. El întorcea de la o petrecere, dintr-un club de pe litoral.

Actualizare 19:00. Experții spun că Răzvan Ciobanu nu purta centura de siguranță, care i-ar fi putut salva viața.

Actualizare 14:00. Oamenii care au văzut accidentul cred că victima adormise la volan înainte ca vehiculul de teren să se rostogolească de câteva ori şi să se oprească pe câmp.

- Dincolo de pe islaz a ieşit după şosea. Probabil i s-a făcut rău, ceva s-a întâmplat.

- Trebuia să se trezească, cât de obosit era, la toate şanţurile astea. Şi copaci rupţi. Cine ştie?!

Actualiare 12:30. Designerul Răzvan Ciobanu nu purta centura de siguranță, aceasta fiind prinsă în spatele scaunului, informează HotNews citând surse din cadrul anchetei. Din această cauză și a vitezei, șoferul a fost proiectat în afara mașinii și ar fi murit pe loc.

Autoturismul pe care îl conducea îi aparținea unui prieten din Călărași. De altfel, în mașină au fost găsite două acte de identitate, unul al său și unul al proprietarului.

Citește și

Cum s-a produs accidentul în care a murit Răzvan Ciobanu. A condus un kilometru în afara drumului

Adina Buzatu, despre decesul lui Răzvan Ciobanu: Acum se speculează pe tema lucrurilor pe care le-a spus chiar el

Potrivit reprezentanţilor Inspectoratului de Poliţie al Judeţului Constanţa, luni dimineaţa a avut loc un grav accident rutier la ieşirea din localitatea Săcele spre Năvodari.

Un bărbat de 43 de ani conducea un autoturism, iar din cauza neadaptării vitezei maşina a părăsit carosabilul şi a acroşat copacii dintr-un stufăriş. Vehiculul s-a rostogolit de câteva ori şi s-a oprit pe câmp.

În urma accidentului conducătorul auto a decedat.

Maşina era condusă de creatorul de modă Răzvan Ciobanu. El se afla singur în autoturism.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Poliţiştii continuă verificările pentru a stabili împrejurările exacte în care a avut loc accidentul.

Creatorul de modă Răzvan Ciobanu avea 43 de ani.

Cine era Răzvan Ciobanu

Răzvan Ciobanu s-a născut pe 28 ianuarie 1976. Creatorul de modă a murit în această dimineață, la vârsta de 43 de ani, în urma unui accident rutier.

Creatorul de modă a avut prima prezentare la 19 ani. În cariera sa a participat la mai multe prezentări de modă internaționale, colaborând inclusiv cu Irina Schrotter, dar și cu branduri cunoscute. În țară a mai fost juratul unei emisiuni de modă.

Poate cea mai cunoscută colecție a sa este cea de primăvară-vară „Rochia”. Lansată în 2009, conține 70 de rochii de seară și a primit critici pozitive de la specialiști.

La începutul carierei sale, designerul a avut câteva probleme cu greutatea. A urmat o dietă și a reușit să slăbească de la 130 de kilograme la aproximativ 83 de kilograme.

A declarat public că este homosexual, însă nu a fost niciodată de acord să vorbească despre acest subiect, considerând că este un lucru personal.

Anul trecut, Răzvan Ciobanu a fost audiat de DIICOT Ploieşti, fiind suspectat că ar deţine droguri de risc pentru consum propriu. Dosarul viza mai multe persoane care ar fi comercializat droguri de risc și de mare risc.

Sursa: Dgii24, News.ro